ਹੈਮਿਲਟਨ ਮਸਾਕਾਦਜ਼ਾ
ਹੈਮਿਲਟਨ ਮਸਾਕਾਦਜ਼ਾ (ਜਨਮ 9 ਅਗਸਤ 1983) ਇੱਕ ਜ਼ਿੰਬਾਬਵੇ ਦਾ ਸਾਬਕਾ ਕ੍ਰਿਕਟਰ ਹੈ, ਜਿਸਨੇ ਜ਼ਿੰਬਾਬਵੇ ਲਈ ਖੇਡ ਦੇ ਸਾਰੇ ਫਾਰਮੈਟ ਖੇਡੇ ਹਨ। ਉਸਨੇ 2016 ਦੇ ਆਈਸੀਸੀ ਵਿਸ਼ਵ ਟੀ-20 ਦੌਰਾਨ ਰਾਸ਼ਟਰੀ ਟੀਮ ਦੀ ਕਪਤਾਨੀ ਕੀਤੀ, ਪਰ ਟੂਰਨਾਮੈਂਟ ਦੌਰਾਨ ਟੀਮ ਦੁਆਰਾ ਖ਼ਰਾਬ ਪ੍ਰਦਰਸ਼ਨ ਦੇ ਕਾਰਨ ਉਸਨੂੰ ਕਪਤਾਨੀ ਤੋਂ ਹਟਾ ਦਿੱਤਾ ਗਿਆ, ਜਿੱਥੇ ਉਹ ਕੁਆਲੀਫਾਇੰਗ ਰਾਊਂਡ ਨੂੰ ਪਾਰ ਕਰਨ ਵਿੱਚ ਅਸਫਲ ਰਿਹਾ। ਬਾਅਦ ਵਿਚ ਫਰਵਰੀ 2019 ਨੂੰ, ਜ਼ਿੰਬਾਬਵੇ ਕ੍ਰਿਕੇਟ ਨੇ ਪੁਸ਼ਟੀ ਕੀਤੀ ਕਿ ਮਸਾਕਾਦਜ਼ਾ 2019-20 ਸੀਜ਼ਨ ਲਈ ਤਿੰਨੋਂ ਫਾਰਮੈਟਾਂ ਵਿੱਚ ਕੌਮਾਂਤਰੀ ਟੀਮ ਦੀ ਕਪਤਾਨੀ ਕਰੇਗਾ। ਉਹ ਸੱਜੇ ਹੱਥ ਦਾ ਬੱਲੇਬਾਜ਼ ਸੀ ਅਤੇ ਲੋੜ ਪੈਣ ਤੇ ਸੱਜੇ ਹੱਥ ਦਾ ਮੱਧਮ-ਗਤੀ ਗੇਂਦਬਾਜ਼ੀ ਵੀ ਕਰਦਾ ਸੀ। ਉਸਦੇ ਭਰਾ, ਸ਼ਿੰਗਿਰਾਈ ਮਸਾਕਾਦਜ਼ਾ ਅਤੇ ਵੈਲਿੰਗਟਨ ਮਸਾਕਾਦਜ਼ਾ, ਵੀ ਜ਼ਿੰਬਾਬਵੇ ਲਈ ਖੇਡੇ ਚੁਕੇ ਹਨ। ਤਿੰਨੋਂ ਮਾਊਂਟੇਨੀਅਰਜ਼ ਲਈ ਘਰੇਲੂ ਤੌਰ 'ਤੇ ਖੇਡ ਚੁੱਕੇ ਹਨ। ਉਹ ਇੱਕ ਸੀਰੀਜ ਜਾਂ ਟੂਰਨਾਮੈਂਟ ਵਿੱਚ 150 ਤੋਂ ਵੱਧ ਸਕੋਰ ਬਣਾਉਣ ਵਾਲਾ ਪਹਿਲਾ ਖਿਡਾਰੀ ਬਣਿਆ, ਜਿੱਥੇ ਉਸਨੇ 2009 ਵਿੱਚ ਕੀਨੀਆ ਦੇ ਵਿਰੁਧ ਇਹ ਪਾਰੀ ਖੇਡੀ ਅਕਤੂਬਰ 2018 ਵਿੱਚ, ਜ਼ਿੰਬਾਬਵੇ ਦੇ ਦੱਖਣੀ ਅਫਰੀਕਾ ਦੌਰੇ ਦੌਰਾਨ, ਮਸਾਕਾਦਜ਼ਾ ਜ਼ਿੰਬਾਬਵੇ ਲਈ 200 ਇੱਕ ਦਿਨਾ ਅੰਤਰਰਾਸ਼ਟਰੀ (ODI) ਮੈਚ ਖੇਡਣ ਵਾਲਾ ਚੌਥਾ ਕ੍ਰਿਕਟ ਖਿਡਾਰੀ ਬਣ ਗਿਆ। ਸਤੰਬਰ 2019 ਵਿੱਚ, ਮਸਾਕਾਦਜ਼ਾ ਨੇ 2019-20 ਬੰਗਲਾਦੇਸ਼ ਟ੍ਰਾਈ-ਨੈਸ਼ਨ ਸੀਰੀਜ਼ ਦੀ ਸਮਾਪਤੀ ਤੋਂ ਬਾਅਦ, ਅੰਤਰਰਾਸ਼ਟਰੀ ਕ੍ਰਿਕਟ ਤੋਂ ਸੰਨਿਆਸ ਲੈਣ ਦਾ ਐਲਾਨ ਕੀਤਾ। 20 ਸਤੰਬਰ 2019 ਨੂੰ, ਉਸਨੇ ਜ਼ਿੰਬਾਬਵੇ ਲਈ ਅਫਗਾਨਿਸਤਾਨ ਦੇ ਖਿਲਾਫ ਆਪਣਾ ਅੰਤਮ ਕੌਮਾਂਤਰੀ ਕ੍ਰਿਕਟ ਮੈਚ ਖੇਡਿਆ।